Կատերինա Սադուրսկա

**Կատերինա Սադուրսկա** (, ), ուկրաինացի մարզուհի, աշխարհի բազմակի չեմպիոնուհի և ազատ սուզման աշխարհի ռեկորդակիր, համաժամանակյա (գեղարվեստական, սինխրոն) լողում Եվրոպայի չեմպիոնուհի,  աշխարհի առաջնության մեդալակիր և 2016 թվականի Ռիո դե Ժանեյրոյի ամառային օլիմպիական խաղերի մասնակից։ Կատերինան ազատ սուզման 7 համաշխարհային ռեկորդ է սահմանել և վեց անգամ հռչակվել աշխարհի չեմպիոնուհի։ Նա աշխարհում առաջին կինն է, ով հասել է 84 մետր խորության «Constant Weight Without Fins» (CNF) մրցաձևում՝ սահմանելով համաշխարհային բացարձակ ռեկորդ։

## Համաշխարհային ռեկորդներ
Կատերինան ազատ սուզման մրցումներում յոթ համաշխարհային ռեկորդ է սահմանել.

* **2023 թվականի հուլիսի 22** – Vertical Blue 2023 մրցաշար. AIDA-ի համաշխարհային ռեկորդ՝ Constant Weight Without Fins (CNF) կարգում. սուզվել է մինչև 74 մետր ։
* **2023 թվականի հուլիսի 27** – Vertical Blue 2023 մրցաշար. CNF կարգում աշխարհի բացարձակ ռեկորդ ՝ 76 մետր։
* **2023 թվականի հուլիսի 29** – Vertical Blue 2023 մրցաշար. CNF կարգի համաշխարհային ռեկորդ ՝ 77 մետր։
* **2023 թվականի օգոստոսի 24** – CMAS աշխարհի առաջնություն, Հոնդուրաս. CNF կարգում աշխարհի բացարձակ ռեկորդ ՝ 78 մետր։
* **2024 թվականի հոկտեմբերի 10** – CMAS աշխարհի առաջնություն, Կալամատա, Հունաստան. CNF կարգում նոր համաշխարհային բացարձակ ռեկորդ ՝ 80 մետր։
* **2024 թվականի նոյեմբերի 26** – AIDA միջազգային մրցույթ, Դոմինիկա. Կատերինան CNF կարգում 2 մետրով ավեկացրել է ռեկորդը՝ սահմանելով նոր  համաշխարհային բացարձակ ռեկորդ՝ 82 մետր։
* **2024 թվականի դեկտեմբերի 2** - AIDA միջազգային մրցույթ, Դոմինիկա. CNF կարգում Կատերինան հասել է 84 մետր խորության՝ վերաշարադրելով պատմությունը՝ որպես առաջին կին, ով հասել է նման խորության առանց լրացուցիչ սարքավորումների։

## Կյանքի վաղ շրջան
Կատերինա Սադուրսկան ծնվել է 1992 թվականի հուլիսի 19-ին Նիկոլաևում։ Մանկուց սիրել է սուզվել ծովում ու գետում։ Ու թեև ցանկացել է դայվինգով զբաղվել, բայց   մարզադպրոցի այդ խմբակը չեն տարել, քանի որ շատ բարձրահասակ էր։ Այդպիսով՝ 2000 թվականին, 8 տարեկանում, նա որոշել է «Վոդոլիյ» մարզադպրոցում զբաղվել գեղարվեստական լողով։

## Կարիերա գեղարվեստական լողի բնագավառում
### 2009 - 2010՝ պատանեկան շրջան
2009 թվականի ապրիլին Կատերինա Սադուրսկան առաջին անգամ հանդես է եկել միջազգային մրցումներում.  Գլոսթերում կայացած Եվրոպայի պատանեկան առաջնությունում մեկական արծաթե մեդալ է նվաճել թիմային հաշվարկում և  սովորական ազատ կոմբինացիա մրցաձևում։

2010 թվականի հուլիսին Սադուրսկան Տամպերեում կայացած Եվրոպայի պատանեկան առաջնությունում նվաճել է երեք արծաթե մեդալ՝ զուգալողում, թիմային հաշվարկում և  սովորական ազատ կոմբինացիա մրցաձևում։ Մեկ ամիս անց Կատերինան մասնակցել է աշխարհի պատանեկան առաջնությանը, որտեղ նվաճել է երկու արծաթե մեդալ՝ զուգալողում ( Լոլիտա Անանասովայի հետ) և սովորական ազատ կոմբինացիա մրցաձևում։ Այնուհետև մասնակցել է Բուդապեշտում կայացած Եվրոպայի առաջնությանը, որտեղ իր թիմի հետ թիմային և կոմբինացիոն վարժություններում նվաճել է երկու բրոնզե մեդալ։ Դեկտեմբերին էլ երկու բրոնզե մեդալ է նվաճել թիմային և կոմբինացիոն վարժություններում Մոսկվայում կայացած FINA Synchro World Trophy 2010-ում։

### 2011 - 2012՝ Եվրոպայի չեմպիոնների գավաթի խաղարկության առաջին տիտղոսը և աշխարհի առաջին առաջնությունը
2011 թվականին Կատերինան առաջին անգամ մասնակցել է աշխարհի առաջնությանը, որն անց է կացվել Շանհայում։ Այստեղ նրա թիմը զբաղեցրել է 5-րդ տեղը սովորական ազատ կոմբինացիա մրցաձևում և 6-րդը՝ թիմային տեխնիկական և թիմային ազատ հաշվարկներում։ Իսկ Շեֆիլդում կայացած Եվրոպայի չեմպիոնների գավաթի խաղարկությունում նա ոսկե մեդալ է նվաճել կոմբինացիոն վարժությունում և բրոնզե մեդալ՝ թիմային վարժությունում։

2012 թվականի մայիսին Էյնդհովենում կայացած Եվրոպայի առաջնությունում Սադուրսկան երկու արծաթե մեդալ է նվաճել թիմային և կոմբինացիոն վարժություններում։  Դեկտեմբերին Մեքսիկայում կայացած FINA Synchro World Trophy-ումն ա երեք բրոնզե մեդալ է նվաճել թիմային թեմատիկ, կոմբինացիոն և կարևորագույն մրցաձևերում։

### 2013. Աշխարհի առաջին  առաջնության բրոնզե մեդալներ
Փետրվարին, ներկայացնելով Խարկովի մարզի 1-ին թիմը, Սադուրսկան Խարկովում կայացած Ուկրաինայի ազգային առաջնությունում թիմային ազատ, կոմբինացիոն և տեխնիկական վարժություններում երեք ոսկե մեդալ նվաճեց։ Մայիսին նա  Սավոնայում կայացած Եվրոպայի չեմպիոնների գավաթի խաղարկությունում երկու ոսկե մեդալ նվաճեց թիմային ազատ և կարևորագույն մրցաձևերում, մեկ արծաթ էլ՝ թիմային տեխնիկական մրցաձևում։ Հուլիսին Սադուրսկան դարձավ գեղարվեստական լողի բնագավառում աշխարհի առաջնության Ոոկրաինայցա ռաջին մեդալակիրներից մեկը՝ Բարսելոնայում կայացած աշխարհի առաջնությունում նվաճելով երեք բրոնզե մեդալ։ Նոյեմբերին Մեքսիկայում՝ FINA Synchro World Trophy-ում Կատերինան մեկական արծաթե մեդալ շահեց թիմային ու անհատական ազատ  կոմբինացիաներում ևմեկ  բրոնզե մեդալ՝ կարևորագույն հաշվարկում։

### 2014՝ Եվրոպայի և աշխարհի գավաթի խաղարկության առաջին տիտղոսը
Հոկտեմբերին Կատերինան հանդես եկավ Եվրոպայի առաջնությունում ՝ նվաճելով ոսկե մեդալ կոմբինացիոն մրցաձևում և արծաթե՝ թիմային հաշվարկում։ Այդ նույն ամսին նա ոսկե, արծաթե և երկու բրոնզե  մեդալ նվաճեց Քվեբեկ Սիթիում կայացած աշխարհի գավաթի խաղարկությունում։

## Կարիերա ազատ սուզման ասպարեզում
Կատերինան ամբողջությամբ նվիրվել է ազատ սուզմանը, որտեղ սահմանել է յոթ համաշխարհային ռեկորդ և դարձել աշխարհի վեցակի չեմպիոն։

**Աշխարհի առաջնությունների ոսկե մեդալներ.**

* 2022 - CMAS աշխարհի առաջնություն, Քաշ, Թուրքիա. ոսկե մեդալ ազատ սուզման մրցումներում (FIM) - 92 մետր։
* 2022 - CMAS աշխարհի առաջնություն, Քաշ, Թուրքիա. ոսկե մեդալ առանց լողակների մշտական քաշի մրցումներում (CNF) — 70 մետր։
* 2023 - CMAS աշխարհի առաջնություն, Հոնդուրաս. ոսկե մեդալ ազատ սուզման մրցումներում (FIM) - 97 մետր։
* 2023 - CMAS աշխարհի առաջնություն, Հոնդուրաս. ոսկե մեդալ առանց լողակների մշտական քաշի  մրցումներում (CNF) — 78 մետր։
* 2024 - CMAS աշխարհի առաջնություն, Կալամատա, Հունաստան. ոսկե մեդալ առանց լողակների մշտական քաշի մրցումներում (CNF) — 80 մետր։
* 2024 - CMAS աշխարհի առաջնություն, Կալամատա, Հունաստան. ոսկե մեդալ ազատ սուզման մրցումներում (FIM) — 95 մետր։

**Այլ մեդալներ.**

* Ոսկի – Vertical Blue մրցաշար, 2023 CNF կարգում։
* Ոսկի – CMAS Freediving World Cup 2023, Կալամատա, Հունաստան, CNF կարգում։
* Ոսկի – CMAS Freediving World Cup 2023, Կալամատա, Հունաստան, FIM կարգում։
* Ոսկի – CMAS Freediving World Cup 2023, Կալամատա, Հունաստան, CWTBF կարգում։
* Արծաթ – CMAS ազատ սուզման աշխարհի գավաթի խաղարկություն, «Kaş Başka», Թուրքիա, 2021 CNF կարգում (55 մետր)։
* Արծաթ – 2022 AIDA աշխարհի առաջնություն (ավազան), Բուրգաս (Բուլղարիա), DYNB կարգում։
* Բրոնզ – 2022 AIDA աշխարհի առաջնություն (ավազան), Բուրգաս (Բուլղարիա), DNF կարգում։
* Բրոնզ – 2024 AIDA աշխարհի առաջնություն (ավազան), Կաունաս (Լիտվա), DNF կարգում։
* Բրոնզ – 2024 AIDA աշխարհի առաջնություն (ավազան), Կաունաս (Լիտվա), DYNB կարգում։
* Երրորդ տեղ – Vertical Blue մրցաշար, 2023 FIM կարգում։
* Երկրորդ տեղ – Vertical Blue մրցաշար, 2023 ընդհանուր վարկանիշում։
* Բրոնզ – CMAS աշխարհի առաջնություն, Կալամատա, Հունաստան, 2024, CWTB կարգում (95 մետր)։

**Կատերինայի սահմանած ազգային ռեկորդները 2024 թվականի վերջի դրությամբ.**

**Խորության մրցաձևեր.**

* CNF (Constant Weight Without Fins) — 84 մետր, համաշխարհային ռեկորդ, Դոմինիկա, 2024 թ.
* CWT (Constant Weight) — 107 մետր, Դոմինիկա, 2024 թ.
* FIM (ազատ սուզում) — 97 մետր, Ռոատան, 2023 թ.

**Լողավազանային մրցաձևեր.**

* DYN (Dynamic with Fins) — 246 մետր, Աթենք, 2024 թ.
* DYNB (Dynamic with Bi-Fins) — 224,5 մետր, Բելգրադ, 2024 թ.
* DNF (Dynamic Without Fins) — 183,5 մետր, Բելգրադ, 2024 թ.
* STA (ստատիկ ապնոե) — 7:01, Բելգրադ, 2021 թ.

**Հասարակական գործունեություն**

Կատերինան ակտիվորեն քարոզում է ազատ սուզումը և պատերազմի ժամանակ ծառայել ու ծառայում է որպես ուկրաինացիների ուժի և ճկունության կարևոր խորհրդանիշ միջազգային հարթակում։ Նրա մարզական նվաճումները ոչ միայն ընդգծում են ուկրաինացիների հաստատակամությունն ու վճռականությունը, այլև հիշեցնում են աշխարհին Ուկրաինայում տիրող իրավիճակի մասին։

«Այս մրցումները ավելին են, քան պարզապես սպորտը։ Դրանք ինձ համար հնարավորություն են ներկայացնելու Ուկրաինան և աշխարհին ցույց տալու, որ մենք պատրաստ ենք պայքարելու և հաղթելու, բայց մեզ աջակցություն է պետք»,- ասել է Կատերինան ևս մեկ համաշխարհային ռեկորդ սահմանելուց հետո։

## Միջազգային նվաճումներ

## Ծանոթագրություններ

## Արտաքին հղումներ
* ՖԻՆԱ պրոֆիլ, վեբ արխիվ

Կատեգորիա:1992 ծնունդներ
Կատեգորիա:CS1 Russian-language sources (ru)
Կատեգորիա:Ապրող անձինք